**Zápisnica zo zasadnutia Rady rodičov občianskeho združenia Sliačske pramene**

**zo dňa 8.12.2015**

**Program zasadnutia :**

**Otvorenie zasadnutia**

1. **Informácia riaditeľky ZŠ o aktuálnom dianí v škole**
2. **Správa o stave finančných prostriedkov**
3. **Schvaľovanie orgánov združenia**
4. **Rôzne, diskusia**

**Záver**

**Prítomní:**

Podľa prezenčnej listiny    celkom 15 zástupcov z jednotlivých tried, riaditeľka školy Mgr. Katarína Krutá

**Otvorenie**

Zasadnutie otvoril Jozef Bakša, predseda OZ Sliačske pramene. Privítal prítomných rodičov – zástupcov jednotlivých tried. Podľa prezenčnej listiny konštatoval, že sú zúčastnení zástupcovia 15 tried z celkom 20 tried, teda zasadnutie je uznášaniaschopné – s účasťou nad 50 %.

**K bodu 1**

Riaditeľka školy informovala o aktivitách žiakov za aktuálny mesiac. Boli zorganizované Vianočné trhy, pripravuje sa koncert žiakov ZUŠ. Riaditeľka školy konštatovala nižší záujem rodičov o vianočné trhy, ktoré bývali v minulosti viac navštevované. Pripravuje sa zapojenie nadaných žiakov do vedomostných olympiád z matematiky, chémie, biológie. Povzbudila rodičov, aby motivovali deti k účasti. Rade rodičov poďakovala za schválené príspevky na mikulášske balíčky ako aj ďalšie vybavenie.

Škola aktuálne zakúpila novú techniku do PC učebne – 10 notebookov + 2 tablety ako aj 4 nové interaktívne tabule. Plánuje sa rekonštrukcia schodiska v B bloku, v budúcom roku je zámer rekonštruovať aj schodisko v A bloku.

Nástup do školy je podľa doporučenia MŠ SR naplánovaný na 11.1. 2016 – na deň 8.1.2016 je udelené riaditeľské voľno

Rodičia s riaditeľkou školy diskutovali o:

* požiadavke na rozpis krúžkov dostupnom na web stránke školy
* zápise zo zasadnutí rady rodičov a jeho včasnom publikovaní na web stránke
* požiadavke na zabezpečenie dozoru ku žiakom počas voľnej vyučovacej hodiny v čase obeda (požiadavka 7.B triedy) bude preverená a dozor bude zabezpečený, aby žiaci nemuseli opúšťať školu

**K bodu 2**

Jozef Bakša tiež informoval zástupcov jednotlivých tried o stave finančných prostriedkov. Prostriedky z 2% určené na čerpanie v roku 2015 boli vyčerpané a nie je potrebné dodatočné objednávanie. Na ďalšie obdobie získala škola sumu 1600 EUR, čo je menej ako po uplynulé roky. Z tejto sumy sa do konca roka 2015 nebudú financovať žiadne nákupy.

Príspevky rade rodičov za školský rok 2015/2016 sú zatiaľ v sume 2400 EUR, ešte neboli všetky príspevky zahrnuté. Počet žiakov v škole medziročne klesol.

Niektoré požiadavky schválené na predošlom zasadnutí rady rodičov boli zmenené:

* požiadavka na nákup 3 CD prehrávačov z 3.11.2015 – namiesto CD budú zakúpené externé reproduktory ku tabletom
* požiadavka na nákup pomôcok pre telesnú výchovu z 2.6.2015 – bola výrazným spôsobom zmenená voči pôvodne schválenej špecifikácii; tu sa rada rodičov rozhodla nepreplatiť tie položky, ktoré nebolo schválené a rada rodičov nebola o zmene informovaná

Zástupkyňa 2.B  predložila požiadavku za ŠKD, aby sa zakúpili tanečné kostýmy aj oddeleniu, ktoré žiadne kostýmy nemá. Predseda OZ odporučil podať si žiadosť bežným spôsobom, rada rodičov o nej rozhodne

Predseda rady rodičov J. Bakša informoval o podujatí beseda o živote detí Kambodži, ktorého sa zúčastnia deti druhého stupňa, kde by sa mali deti priamo spojiť cez internet s deťmi z Kambodže. Požiadal o schválenie príspevku vo výške 50 €  na ozvučenie kina Hron. Beseda  sa bude konať  dňa 15.12.2015. Príspevok bol jednohlasne schválený.

Rodičia diskutovali o pravidlách, ktoré by mali platiť pri predkladaní požiadaviek – príspevok by nemal riešiť iba potreby 1 triedy, požiadavka by mala by obsahovať čo najpodrobnejšiu špecifikáciu, jej schválenie a čerpanie by malo byť konzultované s vedením školy (aby nenastala situácia, kedy si škola aj rada rodičov objedná pre deti rovnaké mikulášske balíčky, budú objednané nevhodné odmeny pre účastníkov umeleckých súťaží, ...

**K bodu 3**

Jozef Bakša oznámil prítomným členom RR, že okolnosti sa vyvinuli tak, že  nemusí ukončiť  svoje pôsobenie na pozícii predsedu rady rodičov a teda je potrebné zmeniť len pozíciu hospodára nakoľko p. Nemcová – hospodárka OZ  požiadala o uvoľnenie   z funkcie, naďalej však bude zastávať svoje členstvo vo výbore Rady rodičov. Na miesto hospodárky, ako aj nového člena rady rodičov bola navrhnutá p. Beličková   za triedu 5.A. triedu. Prítomní rodičia p. Beličkovú jednohlasne zvolili za člena výboru rady rodičov ako aj člena výboru. Predseda rady rodičov tiež informoval, že hospodárku občianskeho združenia môže vykonávať aj tretia osoba – nemusí byť zástupcom rodičov.

Predseda rady rodičov tiež oznámil, že plánuje spracovať a predložiť na schválenie Zásady hospodárenia rady rodičov, ktoré zašle jednotlivým členov v dostatočnom časovom predstihu na pripomienky a následne ho Rada rodičov schváli na  najbližšom zasadnutí.

Stanovy o.z. tiež obsahujú niektoré ustanovenia, ktoré by bolo vhodné upraviť zmenou stanov, avšak vzhľadom na to, že by zmenu stanov bolo potrebné riešiť  registráciou na MV SR tak potrebné veci sa upravia  prijatím zásad hospodárenia.

**K bodu 4**

Prítomní rodičia boli vyzvaní J Bakšom, aby aktívne predkladali návrhy na kultúrne podujatia v prípade, ak majú informáciu o zaujímavom programe a tieto môže žiakom priamo zabezpečiť OZ Sliačske Pramene a nebude zaťažovať pracovníkov školy. Schvaľovanie príspevkov na kultúrne podujatia ponúknuté umeleckými súbormi sú často finančne náročné a dajú sa zabezpečiť aj za nižšiu cenu.

Rodičia následne diskutovali o:

* automatoch na sladkosti – neboli spokojní s tým, že žiaci ich často využívajú a nie sú v nich zdravé potraviny. O tejto téme bude diskusia s riaditeľkou školy na nasledovnom zasadnutí rady rodičov
* strave v školskej jedálni – strava je niekedy netradične kombinovaná, veľa žiakom nechutí, deti nevedia, akú porciu majú očakávať. Rodičia majú možnosť vyjadriť sa k strave na triednych schôdzkach a týmito podnetmi sa škola bude zaoberať.

Najbližšie zasadnutie rady rodičov je plánované na prvý štvrťrok 2016, zástupcovia tried budú informovaní e-mailovou správou.

Po dohode s riaditeľkou Mgr. Krutou bolo dohodnuté, že po doručení zápisníc zo zasadnutia Rady rodičov tieto budú zverejnené n stránke školy.  .

Na záver predseda rady rodičov Jozef Bakša poďakoval prítomným rodičom za účasť a ukončil zasadnutie RR.

V Sliači dňa 8. 12. 2015

    Zapisovateľ: ….................................................. Overovateľ:  .....................................................

    Martin Ondrušek                       Mgr. \_Zdenka Nemcová